OzLabs/hebrew-wiki-articles huggingface dataset:
TV 2 Zebra

TV 2 Zebra הוא ערוץ טלוויזיה נורווגי המשדר תוכניות בידור, תוכניות אינטראקטיביות וספורט בשידור חי, כשהתוכן המשודר בערוץ מיועד בעיקר לצופים גברים. הערוץ החל לשדר תחת השם TV 2 Xtra ב-24 בינואר 2004, אבל קודם לכן הוא נקרא TV 2 פלוס, וכך הוא נקרא רשמית עד היום.

הערוץ מחזיק בזכויות השידור על ליגת העל הנורווגית, והוא משדר משחק בשידור חי מדי שבוע. בנוסף ניתן לצפות במשחקים נוספים דרך TV 2 Sport.

בשנת 2020 עמד שיעור הצפייה בערוץ על 1.6%.

== מטרות הערוץ ==
* שידור סרטים
* שידור כמה הפקות מקור נורווגיות
* רכישת סדרות בידור מחוץ לנורווגיה

== תוכניות טלוויזיה פופולריות ==
* מטרה מזהב
* תוכנית הגברים
* אמיצה

== קישורים חיצוניים ==

* 

==הערות שוליים==

קטגוריה:ערוצי טלוויזיה נורווגיים
רייצ'ל מוריסון

רייצ'ל מוריסון (באנגלית: Rachel Morrison; נולדה ב-27 באפריל 1978) היא צלמת קולנוע ובמאית אמריקאית.

==ביוגרפיה==
מוריסון נולדה וגדלה בקיימברידג' שבמסצ'וסטס. היא סיימה תואר ראשון בקולנוע וצילום מאוניברסיטת ניו יורק. ב-2006 סיימה לימודי תואר שני (MFA) בצילום קולנוע במכון הסרטים האמריקאי.

ב-2006 הייתה מועמדת לפרס אמי לצילום דוקומנטרי על עבודתה בסרט התיעודי "Rikers High" אודות בית ספר תיכון בתוך תחומי בית הסוהר רייקרז. ב-2013 זכתה בפרס קודאק לחזון על הישגים יוצאי דופן בצילום ושיתוף פעולה עם נשים נוספות בתעשייה. ב-2015 הייתה מועמדת לפרס אמי על צילום הסרט "?What Happened, Miss Simone".

סרט הקולנוע העלילתי הארוך בו שימשה צלמת ראשית היה "Sound of My Voice", של הקולנוע זאל באטמנגלי מ-2011. ב-2013 צילמה את הסרט "תחנת פרוטוויל" של הבמאי ראיין קוגלר. היא שיתפה פעולה עם קוגלר גם בסרט "הפנתר השחור".

ב-2018 הייתה לאישה הראשונה שמועמדת לפרס אוסקר לצילום הטוב ביותר, על עבודתה בסרט הקולנוע "פרחים בבוץ".

כבמאית ביימה פרקים בסדרות הטלוויזיה קוונטיקו, פשע אמריקאי, Hightown, תוכנית הבוקר, "סיפור פשע אמריקאי: מוניקה לוינסקי" ו"תוצרת בית" <small>(אנ').</small>

מוריסון נשואה לבת זוגה ואם לבן ובת.

==עבודות בולטות כצלמת טלוויזיה וקולנוע ראשית==
*הוליווד הילס - סדרת טלוויזיה, 17 פרקים, 2008–2009
*Sound of My Voice - סרט קולנוע, 2011
*תחנת פרוטוויל - סרט קולנוע, 2013
*עוגה - סרט קולנוע, 2014
*?What Happened, Miss Simone - סרט טלוויזיה, 2015
*פרחים בבוץ - סרט קולנוע, 2017
*הפנתר השחור - סרט קולנוע, 2018
*סיברג- סרט קולנוע, 2019
*תוצרת בית <small>(אנ')</small> (2020) - סדרת טלוויזיה

==קישורים חיצוניים==
* 

==הערות שוליים==

קטגוריה:צלמי קולנוע אמריקאים
קטגוריה:צלמות קולנוע אמריקאיות
קטגוריה:להט"בים אמריקאים
קטגוריה:במאי טלוויזיה אמריקאים
קטגוריה:במאיות טלוויזיה אמריקאיות
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
קטגוריה:זוכות פרסי קריסטל + לוסי לנשים בקולנוע
ג'ון יאנג, ברון ליסגר

ג'ון יאנג, ברון ליסגר הראשון (באנגלית: John Young, 1st Baron Lisgar; 31 באוגוסט 1807 – 6 באוקטובר 1876) היה דיפלומט ופוליטיקאי בריטי. הוא כיהן כהמושל הכללי של קנדה, השני מאז איחוד קנדה, בין השנים 1869 – 1872, כמושל ניו סאות' ויילס ה-12 בין השנים 1861 – 1867 וכמזכיר הראשי של אירלנד בין השנים 1853 – 1855.

==ביוגרפיה==
יאנג נולד למשפחה אנגלו-אירית בעיר בומבי שבהודו הבריטית. הוא היה בנו הבכור של סר ויליאם יאנג שכיהן כמנהל חברת הודו המזרחית הבריטית. הוא התחנך באיטון קולג' ולמד בקורפוס קריסטי קולג' שבאוקספורד. הוא סיים את לימודיו ב-1829 והוסמך כעורך דין ב-1834. ב-1835 הוא נשא לאישה את אדלייד אנאבלה טוויט דלטון. ב-1831 הוא נבחר לפרלמנט הבריטי ובמשך 24 שנים הוא כיהן כחבר בית הנבחרים הבריטי כנציג מחוז הבחירה של קאוואן. ב-1841 מונה יאנג לתפקיד הלורד של האוצר בממשלתו של סר רוברט פיל, ב-1844 כמזכיר האוצר ובין השנים 1852 – 1855 שימש כמזכיר הראשי של אירלנד. ב-1855 הוא מונה להנציב העליון בארצות הברית של האיים היוניים. בעקבות הדלפת המזכרים הסודיים שלו שעל פיהם על האיים להפוך למושבה בריטית הוא הוחזר לבריטניה ב-1859.

ב-1860 מונה יאנג לתפקיד מושל ניו סאות' ויילס ומיד עם תחילת כהונתו הוא התמודד עם משבר שנבע מניסיונו של מזכיר הקרקעות של המושבה, ג'ון רוברטסון, להניע מהלך חקיקה רדיקלי בנושא הקרקעות. לחקיקה זו הובעה התנגדות חזקה של רוב חברי המועצה המחוקקת של ניו סאות' ויילס. יאנג נעתר לבקשתו של ראש ממשלת המושבה, צ'ארלס קאופר, למנות למועצה 21 חברים חדשים כדי שהחקיקה תעבור. אף על פי כן, התפטרו מהמועצה מספר חברים כדי שלא יתקיים קוורום, וכך נדחתה ההצבעה. בסופו של דבר עברה החקיקה. שאר תקופת כהונתו של יאנג כמושל המושבה לא התאפיין באירועים מיוחדים.

ב-1868 מונה יאנג לתפקיד המושל הכללי של קנדה וב-2 בפברואר 1869 הוא הושבע לתפקיד במקום המושל הכללי הראשון, צ'ארלס סטנלי מונק. עם סיום כהונתו ב-1872 הוא שב לאירלנד.

ב-26 באוקטובר 1870 הוענק לו תואר אצולה, ברון ליסגר.

ג'ון יאנג מת ב-6 באוקטובר 1876 באחוזתו שליד בייליבורו שבמחוז קאוואן, שבאירלנד. אף על פי שרעייתו נישאה פעמיים לאחר מותו, הם קבורים יחדיו בכנסייה המקומית.

==קישורים חיצוניים==

* [http://adb.anu.edu.au/biography/young-sir-john-4905 Ward, John M. Ward (1967). "Young, Sir John (Baron Lisgar) (1807–1876)". Australian Dictionary of Biography. Canberra: Australian National University. Retrieved 1 February 2010.]
* [http://www.gg.ca/document.aspx?id=15404 Website of the Governor General of Canada]

קטגוריה:מושלי ניו סאות' ויילס
קטגוריה:המושלים הכלליים של קנדה
קטגוריה:חברי המועצה המלכותית
קטגוריה:חברי פרלמנט בריטים
קטגוריה:מסדר האמבט: אבירים וגבירות הצלב הגדול
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:בריטים שנולדו ב-1807
קטגוריה:בריטים שנפטרו ב-1876
רודסטר

[[מקלארן 650S]]
רוּדְּסְטֶר או סְפַּיידֶּר היא מכונית דו-מושבית פתוחה עם דגש על מראה או אופי ספורטיבי. במקור המונח היה התיאור האמריקאי למכונית ללא הגנה ממזג האוויר, עם השנים הוא התפשט בעולם והתרחב לכל רכב קבריולה דו מושבי. רודסטר הוא גם סגנון של מכוניות מרוץ באליפויות שבארצות הברית, כולל אינדיאנפוליס 500 בשנות ה-50 וה-60 של המאה ה-20.

== היסטוריה ==
במאה התשע עשרה המילה "רודסטר" התייחסה לסוס המתאים לרכיבה. עד סוף המאה התרחבה ההגדרה גם לאופניים ותלת אופנים. מקור המונח "רודסטר" ביחס לכלי רכב הוא בארצות הברית. לפני מלחמת העולם השנייה, המונח המקביל באנגלית בריטית היה טוּרְר דּוּ־מוֹשָׁבִי . בשנות ה-70 של המאה ה-20, המונח "רודסטר" הוחל על מכוניות קבריולה דו-מושביות בעלות מראה או אופי ספורטיבי. בשנת 1916 איגוד מהנדסי הרכב האמריקאי הגדיר את הרודסטר כ"מכונית פתוחה עם שניים או שלושה מושבים" אך הוסיף כי ייתכן שיהיו לה מושבים נוספים מסוג רַאמְבֶּל . מושב הנהג ומושב הנוסע לרוב הוצבו יותר מאחור מאשר במכוניות טורינג.

למכוניות הרודסטר המוקדמות היה רק גוף בסיסי ללא דלתות, שמשות, או הגנות אחרות מפני מזג האוויר. החל משנות ה-20 של המאה ה-20 הן החלו להידמות למכוניות הטורינג עם דלתות, שמשות, גגות מתקפלים ווילונות צדדיים. החל מתקופה זו מושבי ראמבל במכוניות רודסטר קופלו לתוך גוף הרכב כשלא היו בשימוש.

גופי רודסטר הוצעו על מכוניות מכל הגדלים והמחירים, החל ממכוניות בייצור סדרתי כמו פורד T ואוסטין 7, מכוניות ספורט כמו Eniak Antique ועד למכוניות יקרות במיוחד כמו הקדילאק V-16, הדויסנברג מודל J ואפילו הבוגאטי רויאל.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מכוניות לפי צורה
לאורה דאלמאייר

לאורה דאלמאייר (בגרמנית: Laura Dahlmeier נולדה ב-22 באוגוסט 1993) היא ביאתלטית גרמנייה. דאלמאייר זכתה בשתי מדליות זהב ובמדליית ארד באולימפיאדת פיונגצ'אנג (2018), היא זכתה ב-15 מדליות באליפויות העולם מהן 7 מזהב ובעלת 35 זכיות בתחרויות גביע העולם.

==ביוגרפיה==
דאלמאייר נולדה בגרמיש-פרטנקירכן. היא החלה לעסוק בספורט בגיל שבע וחילקה את זמנה בין סקי אלפיני לביאתלון עד שהחליטה להתרכז בביאתלון.

בפסטיבל האולימפי האירופי לנוער שהתקיים ב-2011 בליברץ זכתה בשלוש מדליות זהב. ב-2013 זכתה בשלוש מדליות זהב ובמדליית כסף באליפות העולם לנוער שהתקיימה באוסטריה.

היא נכללה בסגל נבחרת גרמניה לאולימפיאדת סוצ'י (2014), היא סיימה במקום ה-13 בתחרות המרוץ ל-15 ק"מ, במקום ה-43 בספרינט 7.5 ק"מ, במקום ה-27 במרדף 10 ק"מ ובמקום העשירי במרוץ 4x6 ק"מ שליחים.

באליפות העולם שהתקיימה בקונטיניואיטי ב-2015 זכתה במדליית זהב עם נבחרת השליחים ובמדליית כסף במרדף 10 ק"מ. באליפות העולם ב-2016 שהתקיימה באוסלו השיגה מדליית זהב במרדף 10 ק"מ, מדליית כסף בזינוק המוני 12.5 ק"מ ושלוש מדליות ארד, בספרינט, מרוץ אישי ועם נבחרת השליחים. באליפות העולם 2017 זכתה בחמש מדליות זהב, יותר מכל ביאתלטית אחרת בתולדות האליפות, בתחרות היחידה שלא ניצחה, הספרינט, סיימה שנייה. באותה שנה זכתה בגביע העולמי בביאתלון.

באולימפיאדת פיונגצ'אנג (2018) זכתה במדליות זהב במרדף 10 ק"מ ובספרינט, זכתה במדליית ארד במרוץ אישי 15 ק"מ, סיימה במקום הרביעי עם נבחרת הנשים-גברים הגרמנית (לאחר שכבר סיפקה לקבוצה יתרון של 30 שניות במקום הראשון בחלק שלה במרוץ), עם נבחרת השליחות סיימה במקום השמיני ובתחרות זינוק המוני סיימה במקום ה-16.

באליפות העולם 2019 זכתה בשתי מדליות ארד, בספרינט 7.5 ק"מ ובמרדף 10 ק"מ. במאי 2019 הודיעה על פרישתה.

==קישורים חיצוניים==

* 

* [https://data.fis-ski.com/dynamic/athlete-biography.html?sector=CC&competitorid=185016&type=result לאורה דאלמאייר] באתר התאחדות הסקי הבינלאומית
* [https://web.archive.org/web/20180218210137/https://www.pyeongchang2018.com/en/game-time/results/OWG2018/en/biathlon/athlete-profile-n3030902-laura-dahlmeier.htm לאורה דאלמאייר] באתר אולימפיאדת פיונגצ'אנג

קטגוריה:אלופות אולימפיות מגרמניה
קטגוריה:ביאתלטים באולימפיאדת סוצ'י (2014)
קטגוריה:אלופות אולימפיות: ביאתלון
קטגוריה:ביאתלטיות באולימפיאדת פיונגצ'אנג (2018)
קטגוריה:אלופות עולם בספורט
קטגוריה:זוכות מדליית ארד אולימפית מגרמניה
קטגוריה:זוכות מדליית ארד אולימפית: ביאתלון
קטגוריה:גרמנים שנולדו ב-1993
אוניברסיטת דנובה התחתונה

אוניברסיטת דנובה התחתונה (ברומנית: Universitatea Dunărea de Jos) היא מוסד להשכלה גבוהה השוכן בעיר גאלאץ, ברומניה. 

האוניברסיטה נוסדה בסתיו 1948, כשהוקמה הפקולטה להשבחת קרקע. בשנים 1951, 1955 ו-1959 נוספו פקולטות בתחומי החקלאות, הפוליטכניקה והפדגוגיה. עד 1990 אוניברסיטת גאלאץ הכינה מהנדסים בשישה תחומים שלמדינה היה עניין בהם והייתה יחידה בתחומים אלה ברומניה. בצו מ-1974 צורפו לאוניברסיטה המכון הפדגוגי והמכון הפוליטכני ושמה שונה ל"אוניברסיטת דנובה התחתונה". כעת פועלות במסגרת האוניברסיטה 16 פקולטות שונות.

הפקולטה לחינוך גופני וספורט מיוחדת במינה משום שיש בה מסלול ללימודי שחמט והכנת מדריכים ומחנכים בתחום השחמט.

==קישורים חיצוניים==

* 

==הערות שוליים==

קטגוריה:גאלאץ
קטגוריה:רומניה: אוניברסיטאות ומכללות
קטגוריה:גאלאץ: מבנים
יחסי קומורו – קוריאה הצפונית

יחסי קומורו–קוריאה הצפונית הם מערכת היחסים הנוכחית וההיסטורית בין האיחוד של איי קומורו לבין הרפובליקה הדמוקרטית העממית של קוריאה. אף אחת משתי המדינות לא שומרת שגרירות אחת אצל השנייה אך בעבר היה לקוריאה הצפונית שגריר במורוני.

==היסטוריה==
היחסים הדיפלומטיים עם קוריאה הצפונית כוננו זמן קצר לאחר שקומורו קיבלה את עצמאותה מצרפת ב-6 ביולי 1975. ב-13 בנובמבר באותה שנה הפכה קומורו לחברה ה-143 באו"ם. זה היה בתקופת שלטונו של הנסיך סעיד מוחמד ג'עפר, שהחליף את הנשיא אחמד עבדאללה בהפיכה רק חודשים קודם לכן. הוא עצמו הוחלף בינואר 1976 על ידי עלי סולה, סוציאליסט אסלאמי מהפכן ואנטי קולוניאליסטי. סולה, נוסף על ביצוע רפורמות רדיקליות, הקים קשרים הדוקים עם מדינות רבות בזמן המלחמה הקרה, ונהג לסייע לתנועות מהפכניות. בין אלו הייתה קוריאה הצפונית, אשר הקימה שגרירות בקומורו בתוך שנה. ב-18 בינואר 1977 הציג השגריר הראשון ג'וניונג את כתב האמנתו לסגן הנשיא מוחמד חסן עלי, וביקר אצל הנשיא סולה.

המנהיג המאואיסטי, שקיבל תמיכה מהמשמרות האדומים ומצבא טנזניה בראשות ג'וליוס נייררה, קיבל גם סיוע מהצפון קוריאנים. ב-15 במרץ 1978, נתן שגריר קוריאה הצפונית מתנה מקים-איל סונג לנשיא סולה, שבמהלכו הביעה קומורו את תמיכתה המלאה ואת הסולידריות האיתנה עם מאבקו של העם הקוריאני כדי להשיג איחוד קוריאני עצמאי ושליו.

רק חודשיים לאחר האירוע הזה סולה נהרג בהפיכה של שכירי חרב צרפתיים, אשר שמו על כיסאו כנשיא קומורו את הנשיא לשעבר אחמד עבדאללה. שלטונו של עבדאללה היה אנטי-קומוניסטי מובהק, וב-3 בדצמבר 1983 הפכה קומורו למדינה האפריקנית היחידה שניתקה את היחסים הדיפלומטיים עם קוריאה הצפונית, כאשר ב-9 באוקטובר אותה שנה ניסו הצפון-קוריאנים לרצוח את ראש הצבא הדרום קוריאני צ'ון-דו-האן במהלך ביקור בבורמה. בשאר תקופת כהונתו שמר עבדאללה על קשרים קרובים עם קוריאה הדרומית, כמו בביקור בסיאול ב-1987. היחסים התחדשו בשנות התשעים, עם סיום ממשלת עבדאללה ב-1989, והחליפו שורה ארוכה של משטרים לא יציבים.

==קישורים חיצוניים==
יחסי אנגולה–פורטוגל

יחסי אנגולה–פורטוגל הם היחסים הכלכליים, הפוליטיים והדיפלומטיים בין רפובליקת אנגולה לרפובליקה הפורטוגלית. היחסים בין המדינות נבעו מהיותה של אנגולה מושבה פורטוגלית במשך 400 שנה. נכון לשנת 2018, מתקיימים יחסים דיפלומטיים מלאים בין אנגולה לפורטוגל.

== היסטוריה ==
בשנת 1483, התיישבו לראשונה מתיישבים פורטוגזים באנגולה. בכך החלה תקופת שלטונה של האימפריה הפורטוגזית באנגולה.

בניגוד למגמת הדה-קולוניזציה ששררה בעולם לאחר מלחמת העולם השנייה, סירבה פורטוגל בהנהגתו של אנטוניו סלזר לסגת מאנגולה, ואף עודדה הגירה שבמסגרתה היגרו 350,000 מהגרים מפורטוגל לאנגולה. התושבים המקומיים באנגולה לא ראו בעין יפה את מעשיו של סלזר; הם הקימו מיליציות מקומיות אשר לחמו במלחמת העצמאות של אנגולה נגד השלטון הפורטוגלי. בין המיליציות שלחמו במלחמה היו MPLA, שהייתה בעלת אידאולוגיה קומוניסטית ונתמכה על ידי ברית המועצות; FNLA, שהחזיקה בדעה אנטי-קומוניסטית ונתמכה על ידי ארצות הברית; ו-UNITA. בסופו של דבר, התאפשר לאנגולה להכריז על עצמאות מפורטוגל לאחר שבשנת 1974 חלה מהפכת הציפורנים, בה נפל המשטר הרודני בפורטוגל. אנגולה הכריזה על עצמאותה בשנת 1975.

לאחר קבלת העצמאות של אנגולה, החלה מלחמת האזרחים באנגולה, שהייתה מלחמה עקובה מדם בה נלחמו מיליציית MLPA השלטת ומיליציית UNITA. מיליציית FNLA איבדה מכוחה ועברה לתמוך במיליציית UNITA. פורטוגל נטתה לתמוך בשלטון ה-MLPA באנגולה. היא הכירה הכרה דיפלומטית באנגולה ב-22 בדצמבר 1976 וכוננה עמה יחסים דיפלומטיים ב-10 במרץ 1977. אנגולה ניתקה את יחסיה הדיפלומטיים עם פורטוגל ב-19 במאי, אך עד מהרה הם חודשו לאחר פגישה בין שרי החוץ של שתי המדינות בכף ורדה ב-3 בספטמבר. ב-13 בנובמבר 1978 העבירה UNITA מסר מפריז, שלפיו תקפו 20,000 חיילים מפורטוגל, קובה, גרמניה המזרחית ודרום זאיר את כוחותיהם.

== כלכלה ==
בראשית המאה העשרים ואחת, ניכרת ההשפעה הכלכלית של אנגולה בפורטוגל, שבאה לידי ביטוי ברכישות של חברות דלק, תקשורת ובנקים על ידי אנשי עסקים אנגוליים. ב-17 בנובמבר 2011, סיכמה ממשלת פורטוגל על קבלת הלוואה מאנגולה, עקב המשבר הכלכלי שפקד את פורטוגל אז.

== ייצוג ==
* לאנגולה יש שגרירות רשמית בליסבון, בירת פורטוגל. כמו כן, לאנגולה יש שלוש קונסוליות בפורטוגל, בערים קוימברה, פארו ופורטו.
* לפורטוגל יש שגרירות רשמית בלואנדה, בירת אנגולה. כמו כן, לפורטוגל יש קונסוליה אחת באנגולה, בעיר בנגואלה.

==קישורים חיצוניים==

== הערות שוליים ==
רעידת האדמה בוואחאקה (2018)

ב-16 בפברואר 2018 בשעה 23:39:42 (לפי זמן אוניברסלי מתואם) אירעה רעידת אדמה בסיירה מדרה דל סור שבמדינת ואחאקה, מקסיקו בעוצמה של 7.2 בסולם מגניטודה לפי מומנט. מקור רעידת האדמה (Hypocenter) היה בעומק של כ-24.6 קילומטרים.

לא דווח על הרוגים, למעט שני הרוגים במהלך התרסקות מסוק צבאי, שסקר את מוקדי רעידת האדמה. בתים ובתי עסק רבים בבירה ובדרום המדינה נותרו ללא חשמל.

==קישורים חיצוניים==
* 

==הערות שוליים==

2018
ואחאקה
החלטה 726 של מועצת הביטחון של האו"ם

החלטה 726 של מועצת הביטחון של האו"ם היא החלטה של מועצת הביטחון של האו"ם שהתקבלה ב-6 בינואר 1992 על ידי מועצת הביטחון של האומות המאוחדות כהמשך להחלטות 607 (1988), 608 (1988), 636 (1989), 641 (1989) ו-694 (1991) של המועצה, בעקבות גירושם של כ-12 פלסטינים החשודים בטרור פלסטיני מהשטחים שנכבשו על ידי ישראל במלחמת ששת הימים. המועצה גינתה את הגירושים המפרים את אמנת ז'נבה הרביעית המתייחסת להגנה על אזרחים בעת מלחמה.

נוסף על כך, ההחלטה הביעה צער על הפעולה וחזרה על כך שישראל תימנע מלגרש עוד פלסטינים ותבטיח את החזרתם הבטוחה והמיידית של המגורשים. ישראל לא עמדה בהחלטה, והמשיכה לגרש פלסטינים החשודים בטרור למדינות ערב השכנות.

ארצות הברית הצביעה בעד ולא הטילה וטו על החלטה זו, שהתקבלה בתקופת האינתיפאדה הראשונה וכהונת ממשלת שמיר, וכחודשיים לאחר ועידת מדריד, ובמהלך כהונתו של נשיא ארצות הברית ג'ורג' הרברט ווקר בוש, שעם ממשלו היו לשמיר יחסים מתוחים.

==ראו גם==
* הסכסוך הישראלי-ערבי
* הסכסוך הישראלי-פלסטיני

==קישורים חיצוניים==
* [https://undocs.org/S/RES/726(1992) נוסח ההחלטה]

==הערות שוליים==

726
קטגוריה:החלטות מועצת הביטחון של האו"ם ב-1992
ישי ורדי

ישי ורדי (נולד בשנת 1959) הוא שחיין עבר ישראלי וחבר נבחרת ישראל בשחייה.

== ביוגרפיה ==
ורדי גדל בקיבוץ בית קמה והתאמן בקבוצת השחייה של הקיבוץ, בהדרכתו של אברי גביש.

===1974===
באליפות אסיה בשחייה לנוער שנערכה במנילה הפיליפינים בסוף יוני 1974 זכה ורדי במדליית כסף במשחה ל-1500 מטר חופשי בתוצאה של 19:07.6 דקות. נוסף לכך, הוא סיים פעמיים במקום רביעי, במשחה ל-200 מטר חופשי (2:17.2 דקות) ובמשחה ל-400 מטר חופשי (4:40.4 דקות)

===1975===
בתחרויות השחייה של כינוס הפועל ה-10 שנערכו במאי 1975 סיים ורדי במקום שביעי במשחה ל-1500 מטר בתוצאה של 18:32.0 דקות ובמקום שמיני במשחה ל-400 מטר חופשי בתוצאה של 4:40.6 דקות.

באליפות ישראל בשחייה שנערכה בספטמבר 1975 זכה ורדי ב-4 מדליות אישיות, 2 כסף, ו-2 ארד. מדליות כסף, במשחה ל-400 מטר חופשי בתוצאה של 4:29.6 דקות, אחרי נדב בטשא מהפועל גוש זבולון שהשווה את השיא הישראלי בתוצאה של 4:22.9 דקות ולפני דן ברנר ממכבי חיפה (4:36.7 דקות) ובמשחה ל-1500 מטר בתוצאה של 17:52.6 דקות, אחרי נדב בטשא שקבע שיא ישראלי חדש של 17:23.4 דקות ולפני ארז לוי (18:24.0 דקות). מדליות ארד, במשחה ל-200 מטר מעורב אישי בתוצאה של 2:25.4 דקות, אחרי דב ניסמן מהפעול העמקים (2:16.8 דקות) ורון קרמן ממכבי חיפה (2:21.7 דקות) ובמשחה ל-400 מטר מעורב אישי בתוצאה של 5:12.6 דקות, אחרי דב ניסמן (4:52.0 דקות) ורון קרמן (5:07.3 דקות).

===1976===
באליפות ישראל בשחייה באוקטובר 1976 זכה ורדי במדליית ארד, במשחה ל-400 מטר מעורב אישי בתוצאה של 5:15.0 דקות, אחרי רון קרמן (5:03.4 דקות) ויורם כוכבי ממכבי תל אביב (5:07.1 דקות).

==קישורים חיצוניים==
* 
* 
* 
* 

== הערות שוליים ==

קטגוריה:שחייני חופשי ישראלים
קטגוריה:שחייני מעורב אישי ישראלים
קטגוריה:בית קמה: אישים
קטגוריה:ישראלים שנולדו ב-1959
Christian Broadcasting Network

Christian Broadcasting Network (בקצרה: CBN, בעברית: רשת השידור הנוצרית) היא רשת טלוויזיה דתית אמריקאית נוצרית. הרשת נוסדה על ידי פט רוברטסון, והמשרד הראשי של הרשת נמצא בוויריג'יניה ביץ'. הרשת תוארה כמי שהייתה "בחוד החנית של מלחמות התרבות מאז הקמתה של הרשת בראשית שנות ה-60".

== רקע ==
הרשת נוסדה בשנת 1960 בפורטסמות' שבווירג'יניה על ידי פט רוברטסון. בסוף שנת 1961 הרשת החלה לשדר תוכן דת, במימון תרומות של יחידים וכנסיות מקומיות. אחד מעמודי התווך של החברה הוא התוכנית "מועדון ה-700", ששמה מתייחס לגיוס התרומות מ-700 צופים, שהיו מוכנים לתת 10 דולר בחודש כדי שהרשת תתקיים. התוכנית הפכה פוליטית יותר ויותר בסוף שנות ה-70, על ידי הוספת קטעים חדשותיים.

CBN משמשת כיום בעיקר כחברת הפקה של "מועדון ה-700" וארבע תוכניות נוספות: "מועדון ה-700 האינטראקטיבי", "חדשות העולם הנוצרי", "CBN NewsWatch" ו-"Brody File", תוכנית לניתוח החדשות בהנחיית העיתונאי דייוויד ברודי. CBN ואוניברסיטת ריג'נט הפיקו במשותף את הסרט "First Landing".

חלק מתוכניות הרשת משודרות גם בסקיי אנג'ל, Trinity Broadcasting Network, Cornerstone Television, LeSEA, TCT, וערוץ המזרח התיכון (שנוסד תחת בעלות CBN עד שנמכר בראשית שנות ה-2000 ל-LeSEA).

== תוכניות ==
=== כיום ===
* מועדון ה-700 - תוכנית חדשותית שעלתה לאוויר ב-1966, ואחת מהתוכניות הוותיקות ביותר בז'אנר. התוכנית כוללת קטע חדשות יומי עם פרשנות וראיונות. היא משודרת לקהל ממוצע של חצי מיליון צופים מדי יום, הן באמצעות הכבלים והן דרך רשתות המשדרות את התוכנית בסינדיקציה.
* מועדון 700 Hoy - גרסה חצי שבועית בשפה הספרדית של מועדון ה-700 שמשודרת ברחבי אמריקה הלטינית, ושודרה בעבר בארצות הברית. תוכנית הבוקר מעוצבת בסגנון מגזין דעות על נושאים עכשוויים; ראיונות; סיפורים על אנשים, מקומות ומוזיקה; ועצות לחיים.
* CBN NewsWatch - מופקת על ידי CBN News, והיא תוכנית חדשות יומית שאורכה חצי שעה שמציגה כתבות על סיפורים בינלאומיים וחדשות מנקודת מבט שמרנית ונוצרית. היא משודרת ארצית על ידי כמה מרשתות הכבלים הנוצריות.
* חדשות העולם הנוצרי - מופקת על ידי CBN News, תוכנית חדשות בת חצי שעה.

== קישורים חיצוניים ==
* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ערוצי טלוויזיה אמריקאיים
קטגוריה:ארצות הברית: נצרות
Open Your Heart

"Open Your Heart" (בעברית: "פְּתַח אֶת לִבְּךָ") הוא סינגל של הזמרת-יוצרת האמריקאית מדונה, מתוך אלבומה השלישי, True Blue. השיר יצא כסינגל הרביעי מהאלבום ב-12 בנובמבר 1986, על ידי חברות התקליטים האחים וורנר וסייר רקורדס. השיר הופיע מאוחר יותר גם באלבומי האוסף, The Immaculate Collection ו-Celebration.

השיר הגיע למקום הראשון במצעד הבילבורד הוט 100, והרביעי במצעד הסינגלים הבריטי.

== רקע וכתיבה ==
השיר במקור היה שיר רוק אנד רול בשם "Follow Your Heart", שנכתב עבור הזמרת סינדי לאופר על ידי גרדנר קול ופיטר רפלסון. מדונה שבאותה תקופה חיפשה שירים עבור האלבום קיבלה את השיר בסופו של דבר ושינתה את המילים שלו ביחד עם פטריק לאונרד שיתאים יותר לז'אנר הפופ.

מבחינה לירית, השיר הוא שיר אהבה בו מדונה מבטאת את התשוקה המינית שלה.

== ביקורת והצלחה ==
השיר זכה לביקורות חיוביות מהמבקרים ששיבחו את הפשטות שלו. השיר זכה להצלחה כאשר הגיע לעשירייה הפותחת בבלגיה, קנדה, אירלנד, איטליה, הולנד ובריטניה ובנוסף גם למקום הראשון בארצות הברית, מה שהפך עד לאותו זמן לשיר החמישי של הזמרת לעשות זאת.

השיר זכה בפרס הווידאו קליפים של MTV בקטגוריית "הקליפ הנשי הטוב ביותר".

== וידאו קליפ ==
הווידאו קליפ של השיר מציג סיפור אשר שונה ממילות השיר, כאשר במהלך הקליפ מדונה מגלמת רקדנית אקזוטית במועדון בו היא מתרועעת עם ילד קטן ונמלטת משם. הקליפ זכה לביקורות חיוביות רבות אך גם ביקורות שליליות רבות על כך שבחרה לעשות שימוש בילד.

הקליפ הוא מחווה לשחקניות לייזה מינלי ומרלן דיטריך והוא בוים על ידי ז'אן-בטיסט מונדינו.

== הופעה ==
את השיר מדונה ביצעה במהלך הקריירה שלה בשלושה מסיבובי ההופעות שלה: "Who's That Girl World Tour", "Blond Ambition World Tour" ו-"The MDNA Tour". במהלך השנים השיר זכה לקאברים רבים ואף גם הופיע בסרט קרוסרודס בו שיחקה הזמרת בריטני ספירס בתפקיד ראשי.

כמו כן, הקליטה הזמרת הישראלית עפרה חזה את השיר מחדש, תוך שהוציאה אותו כסינגל רשמי, שלא מתוך אלבום.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!הממלכה המאוחדת (BPI)
|כסף
|250,000
|-
!יפן (Oricon Charts)
|
|12,180
|-
! colspan="3" |סיכום
|-
!בכל העולם
|
|1,760,000
|}

== קישורים חיצוניים ==

== הערות שוליים ==

קטגוריה:שירי 1986
קטגוריה:סינגלים מ-1986
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי גרדנר קול
קטגוריה:שירים שנכתבו על ידי מדונה
קטגוריה:שירים שהופקו על ידי מדונה
קטגוריה:שירים שהופקו על ידי פטריק לאונרד
קטגוריה:וידאו קליפים מעוררי מחלוקות
קטגוריה:וידאו קליפים שבוימו על ידי ז'אן-בטיסט מונדינו
קטגוריה:שירים על מיניות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
שירות ביון החוץ של אסטוניה

שירות ביון החוץ של אסטוניה () הוא שירות המודיעין של הרפובליקה של אסטוניה. זוהי סוכנות ביון ממשלתית האחראית על איסוף מודיעין למען האינטרסים של אסטוניה והעברתו לנשיא, לראש הממשלה, לראש המטה הכללי, לשר הפנים, לשר החוץ ולשר ההגנה. נכון למרץ 2016, המנהל הכללי הוא מיק מראן.

סוכנות זו מקבילה למוסד הישראלי ול-CIA האמריקאי.

== היסטוריה ==
סוכנות הביון האסטונית הוקמה לראשונה בשנת 1992 כשירות המודיעין (Eesti Vabariigi Riigikantselei Teabeteenistus). 

בשנת 2001 פעילות השירות עוגנה בחוק רשויות הביטחון ושמו שונה למועצת המודיעין (Teabeamet). 

ב-1 ביולי 2017, שמו שונה שוב, לשירות ביון החוץ של אסטוניה.

== תפקידים ==
משימתו המוצהרת של שירות ביון החוץ היא להבטיח את ביטחונה הלאומי של אסטוניה, לשמור על ההסדר החוקתי באמצעים לא-צבאיים. השירות אוסף מודיעין על מדינות זרות, על התפתחויות ואירועים בחו"ל לצורך גיבוש מדיניות החוץ, הכלכלה וההגנה. כמו כן מבצע השירות תפקידי סיכול ריגול, אבטחת משלחות דיפלומטיות; ארגון ופיקוח על יישום פעילויות מאומצות בתחום ביטחון מידע ואבטחת התקשורת הממשלתית.

== היררכיה ==
השירות כפוף ישירות למשרד ההגנה. ממשלת אסטוניה לא חשפה כל מידע על הסוכנויות או על המחלקות שפועלות בתוך הארגון, אולם ידוע שהסוכנות משתפת פעולה באופן הדוק עם שירות הביטחון הפנימי: משטרת הביטחון האסטונית ועם צבא אסטוניה ומנהלת פעילויות מודיעין משותפות עם כל גופי הממשל האסטוניים.

=== פיקוח ===
ב-4 באפריל 2015, הוקמה הוועדה הפרלמנטרית לפיקוח על רשויות הביטחון תחת סעיף 36 לחוק רשויות הביטחון. תפקידה לוודא שסוכנויות אכיפת החוק ורשויות המודיעין והביטחון תפעלנה בכפיפות לסעיפי חוק רשויות הביטחון בכל הנוגע לביצוע פעילויות מעקב. הוועדה אחראית על ניהול הפעילות של שירות הביון כדי להבטיח את התאמת פעילויותיו עם קוד ההליך הפלילי האסטוני, כמו גם ביצוע פיקוח על הליך גיוס אנשים לגופי המודיעין והביטחון.

== ראשי הביון האסטוני ==
{| class="wikitable"
|- bgcolor="#efefef"
! שם !! תחילת כהונה || סיום כהונה 
|-
| align=center | אנטס פרוש || 1992 || 1999
|-
| align=center | טרמו טורקסון || 1999 || 2011
|-
| align=center | ריינר סאקס || 2011 || 2051
|-
| align=center | מיק מראן || 2016 ||
|}

== קישורים חיצוניים ==
* 

==הערות שוליים==

קטגוריה:ארגוני ביון
קטגוריה:אסטוניה: ארגונים
קטגוריה:אסטוניה: צבא וביטחון
ארץ (שיר)

"ארץ" (ידוע גם במילותיו הראשונות: "ארץ ארץ ארץ") הוא פזמון ישראלי שנכתב והולחן על ידי שייקה פייקוב ובוצע על ידי הזמרת אילנית בשנת 1976.

== רקע ==
בשנת 1976 ביקש האמרגן שלמה צח שייצג את הזמרת רוחמה רז, את השיר עבורה משייקה פייקוב. פייקוב התכוון לתת לה את השיר אך לאחר מכן התחרט כי חשב שהסגנון "ההמנוני" של השיר לא מתאים לזמרת הצעירה.
את השיר החל לבצע יהורם גאון אך הוא לא הקליט אותו. לאחר מכן העביר פייקוב את השיר לזמרת אילנית, לאחר שזכתה בתואר זמרת השנה. השיר בוצע באלבומה ה-20 של אילנית "אלבום מספר 20". השיר נכנס בסוף שנת 1976 למצעד הפזמונים ברדיו, והגיע אף לראש המצעד. במצעד הפעמונים השנתי של שנת תשל"ז (1977) הגיע השיר למקום התשיעי.

שנה לאחר מכן נכלל השיר באלבומו של דודו זכאי משנת 1978, "רוצה עוד משהו לאמר".
== תוכן השיר ==
לשיר שלושה בתים ושלושה מופעים של הפזמון החוזר. השיר מוגדר כשיר אהבה תמים לארץ ישראל.
הבית הראשון מתאר תיאורי נוף ארץ ישראל ומוזכר בו שארץ ישראל ידועה כארץ זבת חלב ודבש. בבית השני מתוארת הגאוגרפיה של ארץ ישראל. בבית האחרון של השיר מתואר הקשר ההיסטורי-הדתי לישראל, ויש בו תזכורת לביטוי "אם תרצו - אין זו אגדה" המיוחס לבנימין זאב הרצל.

== מיקומי שיא ==

== קישורים חיצוניים ==
* [https://mshironet.mako.co.il/artist?type=lyrics&lang=1&prfid=108&wrkid=470 מילות השיר] באתר שירונט

== הערות שוליים ==

קטגוריה:שירי 1976
קטגוריה:סינגלים מ-1976
קטגוריה:שירי אילנית
קטגוריה:שירי דודו זכאי
קטגוריה:שירים בעברית
קטגוריה:שירים שנכתבו על ידי שייקה פייקוב
קטגוריה:שירים שהולחנו על ידי שייקה פייקוב
קטגוריה:שירים על ישראל
קטגוריה:ריקודי עם בישראל: שירים
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
דודו זכאי
Forever (שיר של אלקסיב)

Forever (בעברית: לנצח) הוא השיר שייצג את בלארוס באירוויזיון 2018 שהתקיים בליסבון, פורטוגל. השיר בוצע על ידי הזמר האוקראיני אלקסיב, נכתב והולחן על ידי קירילו פבלוב ואיוואן מטישנקו. השיר נבחר ב-16 בפברואר 2018 בתחרות "הגמר הלאומי הבלארוסי" ששודרה בערוץ Belarus 1 והיוותה את הקדם הבלארוסי.

== רשימת השמעה ==
* הורדה דיגיטלית

# "Forever" <small>(גרסת אירוויזיון)</small> - 3:08

== מיקומי שיא ==

== היסטוריית יציאות ==
{| class="wikitable"
!מקום
!תאריך יציאה
!פורמט
!חברת תקליטים
|-
!עולם
|6 באפריל 2018
|הורדה דיגיטלית
|יוניברסל מיוזיק גרופ
|}

== קישורים חיצוניים ==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי אירוויזיון 2018
קטגוריה:שירי בלארוס באירוויזיון
קטגוריה:שירים באנגלית
בת' ברס

אליזבת' אן "בת'" ברס (באנגלית: Elizabeth Ann "Beth" Behrs; נולדה ב-26 בדצמבר 1985) היא שחקנית אמריקאית. התפרסמה בשל תפקידה כקרוליין צ'נינג בסיטקום "מרוששות".

== שנותיה המוקדמות ==
ברס נולדה בפנסילבניה שבארצות הברית, למשפחה נוצרית. בתם הבכורה של דייוויד ומורין ברס. ב-1989 עברה משפחה להתגורר בווירג'יניה. מגיל קטן הופיעה בתיאטרון ושיחקה כדורגל.

בגיל 15 עברה ברס עם משפחתה למחוז מרין שממוקם באזור מפרץ סן פרנסיסקו, קליפורניה, שם למדה בחוג לדרמה בתיכון. 

ברס עברה ללוס אנג'לס ב-2004 כדי ללמוד משחק בבית הספר לתיאטרון, קולנוע וטלוויזיה באוניברסיטת קליפורניה בלוס אנג'לס. ב-2005 גילמה את תפקידה של סנדי בהפקה מקומית של המחזמר "גריז". בשנת לימודיה האחרונה כבר החלה ללכת לאודישנים וסיימה את לימודיה בשנת 2008 עם תואר ראשון בתאוריה ביקורתית.

==קריירה==
במרץ 2009 קיבלה ברס את תפקידה הראשון בסרט "אמריקן פאי מציגים: ספר האהבה". לאחר מכן היא ביצעה הופעות אורח בסדרות כגון "קאסל" ו-"NCIS: לוס אנג'לס".

בשנת 2011 החלה לשחק בתפקיד הראשי בסיטקום "מרוששות" ברשת CBS, לצדה של קאט דנינגס. הסדרה זכתה להצלחה וחודשה לשש עונות נוספות עד לביטולה במאי 2017.

ב-2013 השתתפה בתוכנית ריאליטי של לצדו של הסטייליסט בראד גורצקי. באותה שנה גם הגישה פרס במסגרת טקס פרסי האקדמיה למוזיקת קאנטרי ודיבבה את דמותה של קארי בסרט האנימציה "בית ספר למפלצות".

במאי 2017 הוציאה לאור את ספר שכתבה בשם "The Total Me-Tox: How to Ditch Your Diet, Move Your Body & Love Your Life".

בשנת 2018 החלה לשחק בסיטקום "חדשים בשכונה" ברשת CBS, לצד מקס גרינפילד. 

== חיים אישיים ==
החל מ-2010 היא בת זוגו של השחקן מייקל גלדיס. ב-10 ביולי 2016 השניים התארסו, וב-21 ביולי 2018 הם נישאו.

ברס ייסדה את קרן SheHerdPower, שמחברת נשים עם סוסים, כדי להעניק טיפול לנפגעות תקיפה מינית.

==פילמוגרפיה==
===קולנוע===
{| class="wikitable"
|+
!שנה
!סרט
!תפקיד
!הערות
|-
|2009
|אמריקן פאי מציגים: ספר האהבה
|היידי
|
|-
|2011
|Adventures of Serial Buddies
|בריטני
|
|-
|2012
|Route 30, Too!
|חייזרית
|
|-
|2013
|בית ספר למפלצות
|קארי ויליאמס
|דיבוב
|-
| rowspan="2" |2015
|Chasing Eagle Rock
|דבורה
|
|-
|שלום, קוראים לי דוריס
|ברוקלין
|
|-
|TBA
|Twin Blades 
|
|
|}

===טלוויזיה===
{| class="wikitable"
|+
!שנה
!סדרה
!תפקיד
!הערות
|-
|2010
|NCIS: לוס אנג'לס
|קרולרית
|פרק: "Disorder"
|-
|2011
|קאסל
|ג'ינג'ר
|פרק: "Slice of Death"
|-
|2017-2011
|מרוששות
|קרוליין צ'נינג
|תפקיד ראשי; (6 עונות); 138 פרקים
|-
|2018
|המפץ הגדול
|נל
|פרק: "The Separation Triangulation"
|-
|2018-הווה
|חדשים בשכונה
|ג'מה ג'ונסון
|תפקיד ראשי: (3 עונות); 55 פרקים
|-
|2019
|No Activity
|סופי באיירס
|פרק: "Googy"
|}

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:מדבבות אמריקאיות
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
פונטנה (קליפורניה)

פונטנה (באנגלית: Fontana) היא עיר בדרום-מערב מדינת קליפורניה שבארצות הברית. פונטנה ממוקמת במחוז סן ברנרדינו. בעיר מתגוררים כ-207,460 תושבים (2014). צפיפותה של העיר הוא 4,873.78 נפש לקמ"ר (2014). ראש העיר נכון ל-2018 הוא מייקל טהאן.

פונטנה נוסדה על ידי אזאריאל בלנשרד בשנת 1913. באותה התקופה היא הייתה עיירה בשטח כפרי למדי, עד שגדלה בצורה משמעותית בעקבות מפעלי תעשייה שהוקמו בה בשנות מלחמת העולם השנייה. פונטנה קיבלה מעמד של עיר ב-25 ביוני 1952 וכיום היא צומת חשוב של מערכת הכבישים הבין-מדינתיים כשעוברים בה הכבישים 10, 210 ו-15.

==קישורים חיצוניים==

* 

* 

== הערות שוליים ==

קטגוריה:קליפורניה: ערים
קטגוריה:יישובים שהוקמו ב-1952
Merry Christmas (אלבום של מריה קארי)

Merry Christmas (בעברית: חג מולד שמח) הוא אלבום חג המולד הראשון של הזמרת מריה קארי. האלבום שוחרר ב-1 בנובמבר 1994 על ידי חברת התקליטים קולומביה רקורדס. האלבום משלב בתוכו גרסאות כיסוי לשירי חג מולד ידועים ביחד עם שירים מקוריים.

קארי החליטה לעבוד על האלבום עם וולטר אפאנאסייף שכתב עם קארי את כל השירים המקוריים של האלבום ועזר לה לתת פרשנות משלה לגרסאות הכיסוי אותם עשתה לאלבום. שירי האלבום עוסקים כולם בנושא של חג המולד והאלבום מכיל בין היתר גם מוזיקת R&B וגוספל בנוסף למוזיקה בסגנון חג המולד.

== רקע ==
קארי הביעה את אמונתה באלוהים ובקשר שלה בין מוזיקה ורוחניות, והרגישה שהאלבום הוא סוף סוף דרך להציג את המיסטיקה שלה למוזיקה. לאחר שחרור אלבומה השלישי היו ספקולציות כי קארי עובדת על אלבום חדש אך עד אוקטובר 1994 לא היה ידוע בוודאות אם זה נכון.

רק חודש לפני שחרור האלבום בילבורד הודיעו על שחרורו באופן רשמי. המבקרים היו המומים ותהו האם הצלחתה של קארי תמשיך לאור התפנית המוזיקלית. אך קארי לא הקשיבה לספקולציות והמשיכה לעבוד על האלבום. בסופו של דבר הצלחת האלבום הייתה אדירה כאשר האלבום הפך לאלבום חג המולד הנשי הנמכר ביותר בהיסטוריה בעולם.

== סינגלים והצלחה ==
מתוך האלבום יצאו 3 סינגלים: "All I Want for Christmas Is You", שיר מקורי של קארי שהפך לשיר חג המולד הנשי הנמכר ביותר בהיסטוריה, "Joy to the World" ו-"" ששניהם היו גרסאות כיסוי.

השיר המצליח ביותר מהאלבום "All I Want for Christmas Is You" שבר גם שיא נוסף כאשר הפך לרינגטון הנמכר ביותר בארצות הברית. נכון לדצמבר 2015 האלבום מכר 5.5 מיליון עותקים בארצות הברית, ו-15 מיליון עותקים בכל העולם מה שהופך אותו לאלבום חג המולד הנשי הנמכר ביותר בהיסטוריה.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)<ref></ref>
|זהב
|25,000
|-
!אוסטרליה (ARIA)<ref></ref>
|פלטינה 6×
|420,000
|-
!איטליה (FIMI)<ref></ref>
|פלטינה
|100,000
|-
!ארצות הברית (RIAA)<ref></ref>
|פלטינה 8×
|8,000,000<small></small>
|-
!בריטניה (BPI)<ref></ref>
|פלטינה
|320,000<ref></ref>
|-
!גרמניה (BVMI)<ref></ref>
|זהב
|250,000
|-
!דנמרק (IFPI Denmark)<ref></ref>
|פלטינה 3×
|60,000<small></small>
|-
!הולנד (NVPI)<ref></ref>
|פלטינה
|100,000
|-
!יפן (RIAJ)<ref></ref>
|מיליון 2×
|2,800,000<ref></ref><ref></ref>
|-
!נורווגיה (IFPI Norway)<ref></ref>
|פלטינה 3×
|60,000
|-
!ניו זילנד (RMNZ)<ref></ref>
|זהב
|7,500
|-
!ניו זילנד (RMNZ)
|פלטינה 2×
|30,000
|-
!קוריאה הדרומית (KMCA)<ref name=":0"></ref>
|
|468,438<ref name=":0" />
|-
!קנדה (Music Canada)<ref></ref>
|פלטינה
|200,000<ref></ref>
|-
!שווייץ (IFPI Switzerland)<ref></ref>
|זהב
|25,000
|-
! colspan="3" |סיכום
|-
!אירופה (IFPI)<ref></ref>
|פלטינה
|1,000,000
|-
!בכל העולם
|
|15,000,000<ref></ref>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

==הערות שוליים==

קטגוריה:אלבומי חג המולד מ-1994
קטגוריה:אלבומי מריה קארי
קטגוריה:אלבומים באנגלית
קטגוריה:אלבומים שהופקו על ידי וולטר אפאנאסייף
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת קולומביה רקורדס
ג'ק הולדמן

ג'ק הולדמן (באנגלית: Jack Carroll "Jay" Haldeman II, 18 בדצמבר 1941 – 1 בינואר 2002) היה סופר מדע בדיוני יהודי-אמריקאי, אחיו הבכור של ג'ו הולדמן, סופר מדע בדיוני ידוע בזכות עצמו. נכון ל-2018 התפרסם בעברית רק אחד מתוך קרוב למאה סיפורים קצרים שכתב, וזאת במסגרת הספר לוחמים חלופיים של סופר המדע הבדיוני היהודי אמריקאי מייק רזניק. אף אחד משמונה הספרים שלו לא תורגם עדיין לעברית. זכה ב-1996 בפרס פניקס וב-1983 היה מועמד לפרס נבולה.

== קורות חיים ==
הולדמן נולד ב-1941, בהופקינסוויל שבקנטקי, למשפחה יהודית אמריקאית. המשפחה נדדה ברחבי ארצות הברית והולדמן גדל בפוארטו ריקו, בניו אורלינס, בוושינגטון הבירה, באלסקה ובמרילנד. למד הנדסת הסביבה וביולוגיה באוניברסיטת אוקלהומה והשלים את התואר הראשון באוניברסיטת ג'ונס הופקינס. בעבודתו כביולוג התמחה בפרזיטולוגיה והשרשור Hymenolepis haldemani נקרא על שמו. היה נשוי במשך עשר שנים לאליס ואב לבת אחת. נישא בשנית לסופרת המדע הבדיוני הקנדית ברברה דלפלייס, לה נשאר נשוי עד פטירתו. החל משנות השבעים ועד פטירתו גר בפלורידה, ליד אחיו ג'ו.

היה חבר אגודת סופרי המדע הבדיוני והפנטזיה האמריקאית מאז 1971, נשיאה במשך שבע שנים ויו"ר שמונה ועידות מדע בדיוני. כמאה סיפורי מדע בדיוני קצרים שכתב התפרסמו במגזיני המדע הבדיוני האמריקאיים השונים, בהם: Omni, Amazing, Fantastic, Isaac Asimov's, Analog, Galaxy, Twilight Zone, Fantasy and Science Fiction ועוד. רבים מסיפורי המדע הבדיוני שלו עסקו בספורט לסוגיו. כמו כן כתב מאמרים מדעיים שונים ואף פרסם ספרי שירה.

== ספריו ==
* HIGH STEEL, Tor Books, 1993 (יחד עם ג'ק דאן) (הסיפור הקצר שיצר את הבסיס לספר זה היה מועמד ב-1983 לפרס נבולה)
* ECHOES OF THUNDER, Tor Double, 1991 (יחד עם ג'ק דאן)
* BILL THE GALACTIC HERO ON THE PLANET OF SLIME ZOMBIES, Avon, 1991 (יחד עם הארי הריסון)
* THE FALL OF WINTER, Baen Books, 1986
* THE ICEWORLD CONNECTION, Ace, 1983 (תחת שם העט ג'ון קליב)
* THERE IS NO DARKNESS, Ace, 1983 (יחד עם ג'ו הולדמן)
* PERRY'S PLANET, Bantam, 1980
* VECTOR ANALYSIS, Putnam, 1979

== קישורים חיצוניים ==
* 

* [https://web.archive.org/web/20060914051236/http://sfwa.org/news/jayhald.htm הספד]
* [https://web.archive.org/web/20060914051236/http://sfwa.org/news/jayhald.htm על ג'ק הולדמן], באתר אגודת סופרי המדע הבדיוני והפנטזיה האמריקאית
* [http://www.isfdb.org/cgi-bin/ea.cgi?227 על ג'ק הולדמן], באתר ISFDB
* [http://www.joehaldeman.com/diary/my-brother-the-writer "My Brother, the Writer"], באתר של ג'ו הולדמן
* [https://web.archive.org/web/20010619133521/http://www.sff.net/people/jack.haldeman/slugger.htm אחד מסיפורי הספורט של ג'ק הולדמן]

== הערות שוליים ==

קטגוריה:סופרים יהודים אמריקאים
קטגוריה:סופרי מדע בדיוני יהודים
קטגוריה:מחברי סיפורים קצרים אמריקאים
קטגוריה:משוררים יהודים אמריקאים
קטגוריה:בוגרי אוניברסיטת ג'ונס הופקינס
קטגוריה:אמריקאים שנולדו ב-1941
קטגוריה:אמריקאים שנפטרו ב-2002
רכס באטלר (קולומביה הבריטית)

רכס באלטר (באנגלית: Butler Range) הוא רכס הרים המהווה תת-רכס של רכסי פינליי בהרי אומינקה, בצפון פרובינציית קולומביה הבריטית שבקנדה. 

שטחו של הרכס 1,800 קמ"ר. הרכס ממוקם בשטח הפארק הפרובינציאלי רכס באטלר.

==מקור השם==
לא ידוע מי נתן לרכס את שמו, ועל שם מי הרכס קרוי. שם הרכס אומץ רשמית ב-6 במרץ 1928.

==קישורים חיצוניים==
* [https://apps.gov.bc.ca/pub/bcgnws/names/53609.html רכס באטלר] באתר ממשלת קולומביה הבריטית
* [http://www.summitsearch.org/places/butler-range רכס באטלר] באתר summitsearch
* [http://www.env.gov.bc.ca/bcparks/explore/parkpgs/butler_ridge/ אתר רשמי של הפארק הפרובינציאלי רכס באטלר]
* [https://www.yr.no/place/Canada/British_Columbia/Butler_Range/ מזג אוויר עדכני עבור רכס באטלר]
** [https://www.meteoblue.com/en/weather/forecast/week/butler-range_canada_5912558 תחזית מזג אוויר עדכנית עבור רכס באטלר]
** [https://www.yr.no/place/Canada/British_Columbia/Butler_Range/statistics.html סטטיסטיקות מזג אוויר עבור רכס באטלר]

==הערות שוליים==

קטגוריה:ההרים הפנימיים
קטגוריה:קולומביה הבריטית: רכסי הרים
באטלר
נמל התעופה הבין-לאומי אופה

נמל התעופה הבין-לאומי אופה (ברוסית: Международный аэропорт Уфа; בבשקירית: Өфө халыҡ-ара аэропорты/Öfö xalıq-ara aeroportı) הוא נמל תעופה השוכן דרומית לעיר אופה, בירת רפובליקת בשקורטוסטן שברוסיה. ב-2017 עברו בנמל התעופה 2,810,000 נוסעים. לאחרונה לשם נמל התעופה התווספה תוספת "על שם מוסטאי כרים".

==היסטוריה==
ב-11 במאי 1924 נפתח האנגר המטוסים הראשון בנמל התעופה על ידי הכפר גלומילינו. ב-1956 נבנה בנמל התעופה מרכז תחזוקה טכני למטוסי יאקובלב יאק-12.

בין 1959 ל-1962 עבר הנמל שיפוץ משמעותי במסגרתו הורחב ונבנו מלון, מרכז להובלת סחורות ומבנה לאחסון דלק. בנוסף נבנה מסלול טיסה חדש כמו גם ציוד טכני שאפשר נחיתה בתנאי מזג אוויר קשים יותר.

ב-1964 נבנה טרמינל חדש בעל קיבולת של 400 נוסעים בשעה. בשנות פעילותה בשקיריאן איירליינס השתמשה בנמל התעופה כנמל בסיס שלה.

ב-2007 עבר הטרמינל שיפוץ מקיף והורחב בשטחו ביותר מפי שניים.

==קישורים חיצוניים==

* 

אופה
קטגוריה:בשקורטוסטן
קטגוריה:אופה (עיר)
רכס ראסל

רכס ראסל (באנגלית: Russel Range) הוא רכס הרים המהווה תת-רכס של רכסי פינליי בהרי אומינקה בצפון פרובינציית קולומביה הבריטית שבקנדה.

הרכס ממוקם בין נהר פינליי לבין נחל פ{{דגש}}לי. שטחו של הרכס 2,819 קמ"ר, ושיא גובהו של הרכס 1,621 מטרים מעל פני הים.

==מקור השם==
בעבר נקרא הרכס רכס סואוטות (Sawtooth Range). השם הנוכחי אומץ רשמית ב-31 באוקטובר 1942. שמו של הרכס ניתן לו על ידי הגאולוג ר.ג. מק'קונל (R.G. McConnell), אשר קרא לרכס על שם עוזרו ה. י. ראסל (H.Y. Russel).

==קישורים חיצוניים==
* [https://apps.gov.bc.ca/pub/bcgnws/names/25702.html רכס ראסל] באתר ממשלת קולומביה הבריטית
* [https://mapcarta.com/24619004 תצלום לוויין ומידע גאוגרפי]
* [http://www.env.gov.bc.ca/bcparks/explore/parkpgs/finlay_russel/ הפארק הפרובינציאלי פינליי - ראסל] - אתר רשמי
* [http://britishcolumbia.com/things-to-do-and-see/recreation/northern-bc-and-haida-gwaii/north-east-bc/horseback-riding/ מידע לרוכבים על סוסים באזור רכס ראסל]
* [https://www.yr.no/place/Canada/British_Columbia/Russel_Range/ תחזית מזג אוויר עדכנית עבור רכס ראסל]

==הערות שוליים==

ראסל
ראסל
נמל התעופה סרנסק

נמל התעופה סרנסק (ברוסית: Аэропорт Саранск) הוא נמל תעופה בינלאומי השוכן 7 קילומטרים דרומית מזרחית לסרנסק בירת רפובליקת מורדוביה שברוסיה. נמל התעופה משרת בעיקר מטוסים קלים אך עבר שדרוג משמעותי במסגרת ההכנות למונדיאל 2018 שנערך במדינה.

==היסטוריה==
לאחר מלחמת העולם השנייה נעשה שימוש בשדה התעופה הצבאי ליאמביר (רוסית: Лямбирь) לטיסות אזרחיות. ב-1955 נבנה שדה תעופה בתוך שטח העיר סרנסק, באזור רחוב יורי גגארין של ימינו. ב-1960 נבנה נמל התעופה במקומו הנוכחי, ליד הכפר לוחובקה, כ-7 ק"מ דרומית מזרחית למרכז סרנסק. ב-1964 נבנה בית נתיבות חדש. ב-1981 נחנך מסלול טיסה מבטון, דבר שאפשר לנמל התעופה לקבל מטוסים גדולים יותר.

ב-1988 הגיע נמל התעופה לשיא פעילותו עם 14,000 טיסות בשנה. לאחר התפרקות ברית המועצות ירד נפח השימוש בנמל. הוא לא הופרט ונמצא בבעלות מלאה של החברה הממשלתית "המנהל של נמלי התעופה האזרחיים" (ראשי תיבות ברוסית: АГАА). ב-2014, במסגרת ההכנות למונדיאל 2018, הוצגה תוכנית שדרוג משמעותית במסגרתה נבנה טרמינל חדש לטיסות פנים שנבנה במקום הטרמינל הקודם שנהרס, ועוד טרמינל זמני לטיסות בינלאומיות על מנת לעמוד בקצב המגיעים לעיר בזמן המשחקים. כמו כן מסלול הטיסה הוארך מ-2,801 מטר ל-3,221 מטר וכעת יכול לקבל מטוסים כבדים יותר.<ref></ref> בינואר 2017 נסגר נמל התעופה לצורך תוכנית השדרוג ונפתח מחדש בפברואר 2018.

==קישורים חיצוניים==

* 

==הערות שוליים==

סרנסק
קטגוריה:מורדוביה
קטגוריה:סרנסק
רותם גרטל

רותם גרטל (נולדה בשנת 1964) היא שחיינית עבר ישראלית, שיאנית ישראל בשחייה במשחי השליחות.

== ביוגרפיה ==
גרטל גדלה בקיבוץ זיקים והתאמנה בקבוצת הפועל אשכול ובהמשך בקבוצת השחייה הפועל בני שמעון בהדרכת אברי גביש.

===1979===
באליפות ישראל שנערכה בסוף אוגוסט 1979 סיימה גרטל במקום חמישי במשחה ל-100 מטר חופשי בתוצאה של 1:05.15 דקות ובמקום שישי במשחה ל-100 מטר גב בתוצאה של 1:17.56 דקות.

===1980===
באליפות ישראל שנערכה בסוף אוגוסט 1980 סיימה גרטל במקום רביעי במשחה ל-100 מטר גב בתוצאה של 1:14.34 דקות ובמקום שישי במשחה ל-100 מטר חופשי בתוצאה של 1:03.79 דקות.

===1981===
בתחרות שמונה האומות שנערכה בקיאסו, שווייץ בתחילת יולי 1981 סיימה גרטל במקום שמיני במשחה שליחות 4x100 מטר חופשי ביחד עם עופרה מוניוז, יונת לב ופבי סקלרובסקי בתוצאה של 4:16.48 דקות.

===1983===
====כינוס הפועל ה-12====
בתחרויות השחייה של כינוס הפועל ה-12 שנערכו בבריכת השחייה של אוניברסיטת תל אביב במאי 1983, בהשתתפות טובי הספורטאים בעולם כהכנה לאולימפיאדה סיימה גרטל במקום רביעי במשחה שליחות 4x100 מטר מעורב, ביחד עם ליאור בירקאן, נוגה ויזל והדר רובינשטיין בתוצאה של 4:40.34 דקות.

בתחרות שמונה האומות, בשחייה שנערכה בטנריפה, ספרד ביולי אותה שנה סיימה גרטל במקום שמיני במשחה שליחות 4x100 מטר מעורב ביחד עם ליאור בירקאן, נוגה ויזל והדר רובינשטיין בשיא ישראלי חדש של 4:39.12 דקות ובמקום שמיני במשחה שליחות 4x100 מטר חופשי ביחד עם הדר רובינשטיין, ליאור בירקאן וענת עדות בתוצאה של 4:15.30 דקות.

באליפות ישראל בשחייה שנערכה בווינגייט בסוף חודש אוגוסט אותה שנה היא זכתה במדליית כסף, במשחה ל-50 מטר חופשי בתוצאה של 28.74 שניות, אחרי עופרה מוניוז (28.55 שניות) ולפני ליאור בירקאן (29.32 שניות).

== קישורים חיצוניים ==
* 
* 

== הערות שוליים ==

קטגוריה:שחייניות חופשי ישראליות
קטגוריה:שחייניות גב ישראליות
קטגוריה:שיאניות ישראל בשחייה
קטגוריה:זיקים: אישים
קטגוריה:ישראליות שנולדו ב-1964
קטגוריה:ישראלים שנולדו ב-1964
רכסי הוגם

רכסי הוֹגֶם (באנגלית: Hogem Ranges) הם קבוצה של רכסי הרים בצפון מערב פרוביציית קולומביה הבריטית שבקנדה. 

==גאוגרפיה==
ההרים ממוקמים בין אגם טאקלה ממערב ונהר אומינקה ממזרח ובין אגמי ניישון מדרום מזרח לבין נהר סוסטוט מצפון מערב. 

שטח רכסי הוגן 8,867 קמ"ר והם חלק מהרי אומינקה שבהרים הפנימיים. 
שיא גובהם של רכסי הוגן 1,075 מטרים מעל פני הים.
=== תת-רכסים===
רכסי הוגם כוללים את הרכסים הבאים:
* רכס אקסלגולד
* רכס קאריבו הארט
* רכס קונלי
* רכס מיטשל
* רכס סיקאני
* רכס סיטליקה
* רכס ואיטאל

==לקריאה נוספת==
* העדרם של קרחונים ברכסי הוגם:
<div class="mw-content-ltr">• Jane G. Ferrigno, [https://books.google.co.il/books?id=Y6cY5OFeVa4C&pg=PA17&lpg=PA17&dq=%22Hazelton+Mountains%22&source=bl&ots=lmTdrHyWOV&sig=44iMyZBVtBFC_2BnPwq7SBADHYo&hl=en&sa=X&ved=0ahUKEwjy1JP1hr_ZAhVBKVAKHZsAApE4ChDoAQg9MAY#v=onepage&q=%22Hazelton%20Mountains%22&f=false U.S. Geological Survey Professional Paper], PP 16-17 </div>

==קישורים חיצוניים==
* [https://apps.gov.bc.ca/pub/bcgnws/names/25878.html רכסי הוגם] באתר ממשלת קולומביה הבריטית
* [https://mapcarta.com/24297470 תצלום לוויין ומידע גאוגרפי]
* [https://tripcarta.com/24297470 מפה טופוגרפית של רכסי הוגם]
* [http://www.summitsearch.org/places/hogem-ranges רכסי הוגם] באתר summitsearch
* [https://www.yr.no/place/Canada/British_Columbia/Hogem_Ranges/ נתוני מזג אוויר עדכניים עבור רכסי הוגם]
** [https://www.yr.no/place/Canada/British_Columbia/Hogem_Ranges/statistics.html סטטיסטיקות מזג אוויר עבור רכסי הוגם]

==הערות שוליים==

הוגם
הוגם
נמל התעופה הבין-לאומי פרם

נמל התעופה הבין-לאומי פרם (ברוסית: Международный аэропорт Пермь) הוא נמל תעופה בינלאומי השוכן כ-16 קילומטר דרומית מערבית לעיר פרם, בירת מחוז פרם ברוסיה, בקרבת הכפר בולשוייה סבינו. נמל התעופה נמצא גם בשימוש של חיל האוויר הרוסי.

==היסטוריה==
בניית נמל התעופה החלה ב-1952 בסמיכות לכפר בולשוייה סבינו (Большое Савино), תחת פיקוחו של מרשל ברית המועצות, גאורגי ז'וקוב, ש"הוגלה" לאחר המלחמה להרי אורל בתפקיד מפקד המחוז הצבאי אוראל.

ב-1965 נפתח הנמל גם לטיסות אזרחיות וכלל גם 39 חניות ליד הטרמינל ואזור לסחורות. במהלך המלחמה הקרה פעלה בנמל התעופה טייסת של מטוסי מיג-25 וכן מספר מטוסים אחרים.

ב-2002 הוארך מסלול הטיסה מ-2,500 מטר ל-3,200 מטר. ב-2012 אושרה תוכנית רב שנתית לפיתוח נמל התעופה על מנת לעמוד בקצב הגובר של המשתמשים בו. בית נתיבות חדש נחנך ב-30 בנובמבר 2017. קיים תכנון לבנות במקום גשרי עליה למטוס.

==קישורים חיצוניים==

* 

== הערות שוליים ==

פרם
קטגוריה:בסיסי חיל האוויר הרוסי
קטגוריה:חבל מנהלי פרם
יואב ג'ראפי

יואב פנחס ג'ראפי (נולד ב-29 באוגוסט 1993) הוא כדורגלן ישראלי המשחק בעמדת השוער בהפועל חיפה ובנבחרת ישראל.

==קריירת מועדונים==
גרפי נולד בתל מונד. גדל במחלקת הנוער של הפועל כפר סבא, וב-20 בינואר 2012 ערך את הופעת הבכורה שלו בקבוצה הבוגרת של המועדון, כשנכנס כמחליף בניצחון 3–1 נגד מכבי אום אל-פחם במסגרת הליגה הלאומית. בעונת 2012/2013 צורף באופן רשמי לסגל הקבוצה הבוגרת, שימש כשוער שני ורשם ארבע הופעות בליגה, אך בסיום העונה ירדה הקבוצה לליגה א'.

בקיץ חתם במ.ס. אשדוד, אך לא שותף במשחקי הקבוצה בעונת 2013/2014, ובספטמבר הושאל להפועל רעננה. ב-14 בפברואר 2015 ערך את הופעת הבכורה שלו בקבוצה ובליגת העל, כשנכנס כמחליף בניצחון 3–1 על מכבי נתניה, ובסך הכל שותף בשני משחקי ליגה בעונת 2014/2015.

לקראת עונת 2015/2016 חזר ג'ראפי למ.ס. אשדוד, לאחר שירדה לליגה הלאומית. ג'ראפי ערך 17 הופעות ליגה בעונה זו, אשר בסופה העפיל עם הקבוצה בחזרה לליגת העל, וב-11 ביולי 2016 חתם לחמש שנים במועדון. בעונת 2016/2017 הפך לשוער הראשון הקבוצה של הקבוצה, אך ביולי 2017 שבר את ידו במהלך מחנה האימונים של הקבוצה, וחזר לשחק רק כעבור ארבעה חודשים. בעונת 2018/2019 היה שותף מרכזי במסע ההישרדות של הקבוצה, שניצחה חמישה מתוך שישה משחקי הפלייאוף התחתון ושרדה בליגת העל בזכות ניצחון במחזור האחרון, למרות ששהתה במשך רוב העונה מתחת לקו האדום.

לקראת עונת 2019/2020 הושאל לארבע שנים להפועל תל אביב. ב-27 ביולי 2019 ערך את הופעת הבכורה שלו במועדון, בהפסד 1–2 להפועל רעננה בגביע הטוטו. גרפי החל את העונה כשוער הראשון של הקבוצה, במהלך העונה נפצע, ובסך הכל ערך 25 הופעות בכל המסגרות במדי הפועל תל אביב, והעפיל עמה לפלייאוף העליון ולחצי גמר גביע המדינה. ב-14 ביולי 2020 ביטלה הפועל תל אביב את הסכם ההשאלה באופן חד צדדי, ובתגובה הגישה נגדה מ.ס. אשדוד תביעה ב-26 ביולי 2020, בגין הפרת ההסכם בין שתי הקבוצות. ב-11 באוגוסט 2020, הורתה הנהלת מ.ס. אשדוד לג'ראפי לשוב לאימוני הקבוצה, לאחר שהפועל תל אביב ניסתה להשאילו להפועל חדרה ללא אישורה.

ב-11 ביוני 2023 חתם לשנתיים בהפועל חיפה.

== נבחרת ישראל ==
במרץ 2019 זומן לראשונה לסגל נבחרת ישראל הבוגרת על-ידי המאמן האוסטרי אנדי הרצוג, לקראת המשחקים מול ומול , במסגרת מוקדמות יורו 2020.<ref></ref> ב-27 בספטמבר 2022 ערך את הופעתו הראשונה בנבחרת הבוגרת, כשנכנס כמחליף במשחק ידידות נגד , שהסתיים בהפסד חוץ 1–2.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:תל מונד: אישים
קטגוריה:כדורגלני הפועל כפר סבא
קטגוריה:כדורגלני מועדון ספורט אשדוד
קטגוריה:כדורגלני הפועל רעננה
קטגוריה:כדורגלני הפועל תל אביב
קטגוריה:כדורגלני הפועל חיפה
קטגוריה:כדורגלני נבחרת ישראל
קטגוריה:ישראלים שנולדו ב-1993
אומינקה (נהר)

נהר אומינקה (באנגלית: Omineca River) הוא נהר בצפון פרובינציית קולומביה הבריטית שבקנדה. 

הנהר הוא חלק מאגן נהר פיס, וזורם לתוך אגם ויליסטון (נקודת השפך בגובה של 659 מטרים מעל פני הים). לפני הקמת מאגר המים של אגן ויליסטון זרם הנהר לתוך נהר פינליי.

== יובלים ==
הנהרות והנחלים הבאים הם יובלי נהר אומינקה:
* נחל אומיניקטלה
* נהר ג'רמנסן
* נהר אוסילינקה
* נהר מסילינקה

==קישורים חיצוניים==

* [https://apps.gov.bc.ca/pub/bcgnws/names/20287.html נהר אומינקה] באתר ממשלת קולומביה הבריטית
* [https://mapcarta.com/24533120 תצלום לוויין ומידע גאוגרפי]
* [https://search.nbca.unbc.ca/index.php/omineca-river-bridge נהר אומינקה בשנת 1979] באתר ארכיון צפון קולומביה הבריטית
* [http://www.env.gov.bc.ca/bcparks/explore/parkpgs/omineca/ הפארק הפרובינציאלי נהר אומינקה - אתר רשמי]
* [http://britishcolumbia.com/things-to-do-and-see/parks-and-trails/northern-bc-and-haida-gwaii/omineca-provincial-park/ הפארק הפרובינציאלי נהר אומינקה]
* - שיט בנהר אומינקה לעבר אגם ויליסטון

==הערות שוליים==

קטגוריה:קולומביה הבריטית: נהרות
קטגוריה:רכסי אומינקה
יבוא יום

יבוא יום הוא השיר שייצג את ישראל באירוויזיון 1986, ובוצע על ידי מוטי גלעדי ושרי צוריאל.

השיר, שבוצע בשפה העברית, הוא בלדת-פופ, שבה המבצעים מבטאים את רצונם לכל האנושות לחיות יחד בהרמוניה. בשיר מוזכרים "כל ילדינו", דבר המרמז כי זהו רצון ארוך-טווח, ולא מיידי.

השיר זכה במקום הראשון בקדם-אירוויזיון 1986, לאחר שהקדים שירים שזכו מאוחר יותר להצלחה רבה יותר, ובהם "שביל הבריחה" של ריטה והלוואי של בעז שרעבי שהגיע למקום האחרון.

באירוויזיון שבברגן בוצע השיר בשעה אחת עשרה בלילה שעון ישראל, במקום ה-11 לפי סדר ההשמעה, לאחר השיר השווייצרי "Pas pour moi" בביצוע דניאלה סימון, ולפני השיר האירי "You can Count on Me" בביצוע לאב באג. בסיומה של ההצבעה, התייצב השיר עם 7 נקודות, ובמקום ה-19 מתוך 20, וזוהי התוצאה הגרועה ביותר של נציג ישראלי באירוויזיון מאז תחילת השתתפות המדינה בתחרות.

==קישורים חיצוניים==
* 
* [https://www.youtube.com/watch?v=MMvmX2b5wZA השיר "יבוא יום"] באתר היוטיוב
* [https://shironet.mako.co.il/artist?type=lyrics&lang=1&prfid=1613&wrkid=4915 מילות השיר יבוא יום] באתר שירונט

== הערות שוליים ==

קטגוריה:שירי 1986
קטגוריה:סינגלים מ-1986
קטגוריה:שירי אירוויזיון 1986
קטגוריה:שירי קדם-האירוויזיון 1986
קטגוריה:שירי ישראל באירוויזיון
קטגוריה:שירים בעברית
קטגוריה:שירים על תקווה